S-332/2010

Mál þetta, sem dómtekið var 25. maí 2010, er höfðað með ákæru ríkissaksóknara, útgefinni 26. apríl 2010, á hendur J-kk-þgf E-kk-þgf J-kk-þgf, kt. 000000-0000, Hjallabraut 7, Hafnarfirði „fyrir brot gegn valdstjórninni, með því að hafa:

Aðfaranótt föstudagsins 6. nóvember 2009, í fangaklefa nr. 2, á lögreglustöðinni Útgarði 1, Húsavík, slegið H-kk-þf H-kk-þf, lögreglumann, með krepptum hnefa í andlitið þegar hann hafði afskipti af ákærða vegna skyldustarfa sinna. Afleiðingar árásarinnar urðu þær að H-kk-nf hlaut eymsli, mar og fleiðuráverka á nef og efri vör.

Fimmtudaginn 10. desember 2009, utandyra við Skottugil 1, Akureyri, þegar P-kk-nf E-kk-nf Þ-kk-nf lögreglumaður hafði afskipti af ákærða vegna skyldustarfa, skallað P-kk-þf E-kk-þf í ennið og slegið hann með krepptum hnefa í höfuðið.

Telst þetta varða við 1. mgr. 106. gr. almennra hegningarlaga nr. 19/1940, sbr. 1. gr. laga nr. 25/2007.

Þess er krafist að ákærði verði dæmdur til refsingar og greiðslu sakarkostnaðar.“

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði, sem er fæddur 1976, hefur samkvæmt framlögðu sakavottorði fimm sinnum áður hlotið refsidóm og einu sinni gengist undir viðurlagaákvörðun. Hinn 15. maí 1997 var ákærði dæmdur í tveggja mánaða skilorðbundið fangelsi og til greiðslu sektar fyrir þjófnað. Hinn 20. febrúar 2002 gekkst ákærði undir viðurlagaákvörðun, sekt og sviptingu ökuréttar, fyrir ölvunarakstur. Hinn 26. júní 2003 var ákærði dæmdur til greiðslu sektar fyrir brot gegn valdstjórninni og hinn 27. maí 2005 var hann enn dæmdur til greiðslu sektar, en nú fyrir líkamsárás. Hinn 7. júní 2005 var ákærði dæmdur í tveggja mánaða fangelsi, skilorðsbundið í þrjú ár, fyrir ölvunarakstur og brot gegn lögum um ávana- og fíkniefni. Jafnframt var ákærði dæmdur til greiðslu sektar og sviptur ökurétti. Síðast var ákærði hinn 25. febrúar 2008 dæmdur í þriggja mánaða fangelsi fyrir akstur undir áhrifum fíkniefna og brot gegn lögum um ávana- og fíkniefni og var jafnframt skiptur ökurétti ævilangt. Skilorðsdómurinn frá 7. júní 2005 var tekinn upp og ákærða gerð refsing í einu lagi fyrir bæði málin.

Við ákvörðun refsingar er litið til þess að ákærði hefur frá upphafi rannsóknar játað brot sín hreinskilnislega og sýnt iðrun og eftirsjá. Þá er litið til þess að ákærði hefur tekið sig á og farið í meðferð vegna fíknar sinnar. Er þetta virt ákærða til refsimildunar. Með vísan til framangreinds þykir refsing ákærða hæfilega ákveðin fimm mánaða fangelsi. Í ljósi þess að ákærði leitast nú við að koma lífi sínu og fjölskyldu sinnar á réttan kjöl þykir rétt að fresta fullnustu refsingarinnar og ákveða að hún falli niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarlaun verjanda síns, H-kk-ef R-kk-ef H-kk-ef hdl., 62.750 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, J-kk-nf Ö-kk-nf J-kk-nf, sæti fangelsi í fimm mánuði, en fullnustu refsingarinnar er frestað og skal hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarlaun skipaðs verjanda síns, H-kk-ef R-kk-ef H-kk-ef hdl., 62.750 krónur.

R-kvk-nf B-kvk-nf

Rétt endurrit staðfestir.

Héraðsdómi Reykjaness 04.06.2010.